
Sekso kaj Reguleco 

Kiam ajn SkE aparte malfruas, okazas poŝta katastrofo. La adres-etikedoj 
por n-ro 13 estis senditaj al la presejo en Belgujo de Dermod Quirke, kiu 
administras la adresliston. Sed pro poŝta striko en Belgujo, ili neniam 
alvenis. De nun, tamen, ni esperas Ŝpari multe da tempo kaj nenecesa 
laboro, ĉar mi akiris komputilon kaj povos mem ĝisdatigi la adresaron. 

Per komputilo oni povas ŝpari multe da tempo - sed eblas ankaŭ malŝparegi 
ĝin. Necesas eviti la emon sidi dum horoj antaŭ la magia ekrano, dum la 
infanoj desegnas sur la muroj kaj verŝas lakton sur la tapiŝon, luktante por 
solvi simplan problemon de la speco kiel centrigi la titolojn... 

Espereble la malfruo de SkE estas kompensata de ĝia pli bela aspekto. En 
la komenco, SkE estis tajpita kaj multobligita per stenciloj. De la pasinta 
numero, tamen, ĝi estas senpage kompostita de Dermod Quirke, kaj 
(bedaŭrinde ne senpage) presata de la Grafika Centro de UEA. 

Estas klare, ke malgraŭ ĉiuj klopodoj, mi ne sukcesas revenigi SkE al la 
antaŭa kvar-monata ritmo. Mi do decidis rezigni pri tio, kaj oficialigi tion, 
kio jam praktike okazas, nome, ke ĝi aperas du-tri fojojn jare. Mi volas 
tamen memorigi miajn paciencajn abonantojn, ke tio ne influas la abonojn. 
Unu abonpago validas por kvar numeroj, kaj ne rilatas al la periodo dum 
kiu ili aperas. Kiaro la abono finiĝos, vi ricevos memorigilon. 

Anna Brennan 

Demc li la kaptukon 


Persanino 



Mi lacigis tiel vivi en mia lando kun kaptuko kaj kovrilo, kaj esti 
sendefenda antafl ĉiu barbulo. 

Mi ricevis mian pasporton kaj invitilon. Mi estis decidinta partopreni en la 
Universala Kongreso de Esperanto. Mi aĉetis mian bileton kaj preparis 
mian valizon. 

Ho, kiel agrable estis demeti la kaptukon kaj esti kiel mi volas. Por mi ne 
pasis longa tempo, ĝis mi aŭdis la voĉon de la piloto, kiu adiaŭis kaj 
anoncis alteriĝon. 

Mia koresponda amiko atendis min en la flughaveno kaj gvidis min al la 
hotelo. Poste ni iris al la kongresejo. La kongreso devis komenciĝi la postan 
tagon. 

Kiel pompa estis la inaŭguro de la kongreso! Poste Ciuj partoprenantoj 
ekstaris kaj kunkantis la Himnon de Esperanto. Ankaŭ mi entuziasme 
komencis kanti: 

En la mondon venis nova sento 
Tra la mondo iras forta voko ... 

Sed, ĉu mi ĝuste aŭdis? Cu la versoj estis Sanĝitaj? Mi denove aŭskultis. La 
Himno estis tute ŝanĝita, sed la vortoj ne estis strangaj. Ho! Ve! Ci tiu ne 
estis la Himno de Esperanto sed la muezino de nia najbara moskeo, kiu 
alvokis al la preĝo. Li anoncis la komencon de nova tago kaj la saman 
koŝraaron kun kaptuko, kovrilo, barbuloj kaj sufoka vivo en mia lando, 
kiu iam nomiĝis Persujo. 

Anna Brennan, Italujo 

En 1956, du virinoj en Ilinojso, Usono, partoprenis piknikon organizitan 
de ilia preĝejo. Ili ambaŭ kunportis malgrandan bebon, kaj post la manĝo 
ili komencis mamnutri. Multaj aliaj virinoj envie rigardis ilin kaj 
komentis: “Ho, vi estas tre bonŝancaj, ke vi povas mem doni lakton al viaj 
beboj”. Ĉiuj klarigis, ke ankaŭ ili volis mamnutri, sed ne povis pro 
diversaj kialoj. 

La du virinoj, Mary White [meri ŭajl] kaj Marian Tompson, konstatis, ke 
multaj virinoj volus mamnutri, sed ne sukcesas pro manko de informoj. Ili 
decidis organizi grupon por helpi tiajn virinojn. Ili kontaktis kvin 
amikinojn, kiuj ankaŭ havis praktikan sperton pri mamnutrado - kio tiam 
ne estis tiel ofta en Usono. En la komenco, ili ne estis certaj precize kion 
fari, kaj decidis aranĝi diskutgrupon pri mamnutrado. En la unua kunveno 
ĉeestis la sep patrinoj kaj kvin gravedaj amikinoj. Ili ne aktive provis 
pligrandigi la grupon, kiun ili celis nur por konatoj, sed tre baldaŭ aliaj 
virinoj aŭdis pri la afero kaj komencis kontakti ilin. Post kelkaj monatoj 
jam 30 aŭ 40 virinoj volis partopreni la kunvenojn, kaj necesis formi duan 
grupon. 

Tre rapide la afero kreskis, preter ia ajn imago de la sep fondintoj. Post 
iom da sperto, ili fiksis la enhavon de la kunvenoj, kaj faris serion de kvin 
kunvenoj (poste reduktitaj al kvar) pri difinitaj temoj por Ĉiu nova grupo 
de patrinoj. En 1957 aperis la unua faldfolio, kaj en 1958 ili komencis 
eldoni revuon. 

La novaĵo pri la grupo tre rapide disvastiĝis, sen konscia provo de la 
organizantoj. Nur unu jaron post la unua kunveno, ili jam ricevis 50 
leterojn monate kaj multajn telefonvokojn de virinoj, kiuj bezonis 
konsilojn. Estis malfacile por ili plenumi ĉiujn petojn, Car ili mem havis 
junajn infanojn kaj estis tre okupataj pro siaj familioj. Ofte necesis 
ripetadi la samajn informojn, kaj tio donis al ili la ideon presigi libreton 

pri mamnutrado. Dum la postaj kvin jaroj ili vendis 17 000 ekzemplerojn 
al virinoj tra la tuta Usono. 

Artikoloj pri la ligo (kiun ili nomis La Leche League: “La Lakto-Ligo”, aŭ 
simple LLL) komencis aperi en revuoj kaj ĵurnaloj. Tio pliigis la nombron 
da informpetoj, kaj en 1960, kvar jarojn post la fondiĝo, la Ligo ricevadis 
proksimume 300 telefonvokojn kaj 400 leterojn monate. Kiam la internacie 
legata usona revuo Reader’s Digest aperigis artikolon pri ĝi en 1963, 
alvenis pluraj miloj da informpetoj. La reago al tiu artikolo montris, ke 
virinoj efektive volis mamnutri, sed ne povis trovi la necesajn konsilojn. 
Tuj kiam aperis artikolo pri LLL alfluis lavango da leteroj. ,, / 

La originala koncepto pri LLL kompreneble tute ne antaŭvidis tiel vastan 
intereson. En 1963 (eŭ antaŭ la apero de la artikolo en Readefs Digest) 
jam estis klare, ke la sep fondintoj kaj helpantoj ne plu povas persone 
respondi ĉiujn leterojn kaj telefonvokojn. Ili ja estis patrinoj kun junaj 
infanoj, kio signifis, ke ili ne havis multan liberan tempon. Iliaj 
amasiĝintaj dosieroj kaj librostokoj estis tenataj en dormoĉambroj, salonoj 
kaj garaĝoj. En tiu jaro ili dungis parttempan sekretarion kaj malfermis 
malgrandan oficejon. 

De tiu komenco LLL, 30 jarojn post sia fondigo, nun fariĝis vasta 
organizaĵo kun preskaŭ 4000 grupoj en 44 landoj. Evidente la administrado 
devis kreski kun la asocio. Nun ĝi estas relative formala, kun estraro, 
komisionoj, direktoroj ktp. Tiu strukturo ne estis planata en la komenco, 
sed evoluis kiam aperis la bezono. 

En 1956, apenaŭ ekzistis presita materialo pri mamnutrado. La fondintoj 
kolektis ĉion, kion ili povis trovi, kio tiam konsistis el mallongaj alineoj el 
medicinaj libroj kaj kelkaj artikoloj en revuoj. Ĉio estis tenata en kartona 
skatolo. Intertempe la situacio ŝanĝiĝis, kaj de tiam aperas multaj libroj, 
artikoloj kaj esploroj pri mamnutrado. LLL havas grandan bibliotekon, kiu 
estas verŝajne la plej granda tiutema kolekto en la mondo. Krome, ĝi mem 
eldonas librojn kaj flugfoliojn pri diversaj aspektoj de mamnutrado kaj 
kunligitaj temoj. 

La bazo de ĝia agado estas la helpo inter patrinoj. Tio funkcias per regulaj 
kunvenoj (ekzemple, unu fojon monate) por gravedaj virinoj kaj patrinoj 
de junaj infanoj. La gvidanto de la grupo estas virino, kiu mem havas 
personan sperton pri mamnutrado. Grupgvidantoj ne havas apartajn 
kvalifikojn, sed antaŭ ol esti akceptitaj, ili devas multe legi pri la temo kaj 
korespondi kun reprezentanto de LLL. 

Sed ĉu mamnutrado ne estas malpli konvena, ol doni lakton al bebo per 
botelo? LLL opinias, ke ne. Gi asertas, ke mamnutrado estas la plej simpla, 
natura kaj ekonomia maniero manĝigi bebon kaj ankaŭ kontentigas ŝi/liajn 
emociajn bezonojn. Kompreneble, neniu krom la patrino povas manĝigi la 
infanon, do kiam ŝi eliras, Ŝi devas kunporti Ŝi/lin, eĉ al aranĝoj, kie la 
ĉeesto de infanoj ne estas kutima. Tial LLL kuraĝigas patrinojn diskrete 
mamnutri en publikaj lokoj, kiam tio necesas. 

Tamen estas malfacile por patrino mamnutri, se Ŝi laboras ekster la hejmo. 
LLL donas konsilojn al virinoj, kiuj volas daŭrigi la mamnutradon kiam ili 
reiras al sia laboro, kvankam generale ĝi rekomendas, ke patrinoj de junaj 
infanoj restu hejme. Tiu solvo certe ne kontentigus la plimulton da 
feministoj, kaj LLL ne esploras la problemojn de virinoj, por kiuj la 
kariero gravas. 

En sia libro The Womanly Art of Breastfeeding (La virina arto de 
mamnutrado), LLL proponas, ke virinoj laboru hejme por gajni monon aŭ 
portu la bebon al la laborejo, se la laborestro konsentas pri tio. (Tiaj solvoj 
estas verŝajne pli facile arangeblaj en Usono, kie ekzistas tre fleksebla 
laborsituacio). La libro ankaŭ tre pozitive aludas al, ekzemple, la italaj 
leĝoj, laŭ kiuj virinoj ricevas liberan tempon kun salajro pro nasko, kun 
garantio ke ili povos reiri al sia antaŭa posteno. Tamen, la libro ne 
evoluigas tiajn proponojn al pli profunda esploro de ilia signifo por la 
socio generale. 

Se nur la patrino povas manĝigi la bebon, kio estas la rolo de la patro? 
LLL forte rekomendas la aktivan partoprenon de la patro en Ciuj aliaj 
aspektoj de la prizorgado de bebo. Tamen ĝi emas reteni iom eksmodan 
bildon de la patro, kiu ludas kun la infanoj dum la patrino preparas la 
vespermangon, “helpas” la patrinon, kaj portas hejmen la salajron. 

LLL pruntas multajn ideojn de la antaŭindustriaj socioj. En la pasinteco, 
kaj ankoraŭ nun en multaj partoj de la mondo, patrinoj mamnutris ĝis la 
infano mem perdis intereson. Tio povis okazi kiam ŝi/li estis 2-, 3- aŭ eĉ 
4-jara. (Kompreneble, en tiu kazo, la patrina lakto ne estis la sola manĝaĵo 
por la infano). En industriaj socioj, aliflanke, la patrino mem forigas la 
infanon de la mamo, kutime antaŭ la unua naskiĝtago. LLL kuraĝigas siajn 
membrojn mamnutri ĝis la bebo mem deziras Cesi. 

En neindustriaj socioj, bebo havas multe pli da fizika kontakto kun la 
patrino: Ŝi/li dormas kun ŝi, aŭ kun ambaŭ gepatroj, kaj restas sur ŝia 
dorso dum la tago. Tio certe donas al la bebo senton de sekureco, kaj fakte 

en afrikaj triboj, kie tiu kutimo estas la normo, oni tre malofte aŭdas 
plorantan bebon, Same LLL rekomendas, ke la gepatroj multe tenu novan 
bebon, portu ŝi/lin ĉe la korpo en portilo, kaj eĉ lasu ŝi/lin dormi en ilia 
lito. Ĉar beboj ofte vekiĝas dum la nokto, LLL asertas ke tio estas fakte pli 



v 

oportuna por la gepatroj, kiuj ne devas ellitiĝi por prizorgf* ŝi/lin. La 
infano dormas pli profunde, kontenta pro la agrable fizika kontakto kun la 
gepatroj, kaj kiam ŝi/li bezonas lakton, la patrino povas mamnutri kuŝante 


en la lito. 




Nuntempe mamnutrado, kiu preskaŭ malaperis en la industriaj socioj, 
repopulariĝis. Kuracistoj kaj pediatroj, kiuj en la pasinteco malhelpis ĝin 
per miskonsiloj, denove rekonas ĝiajn avantaĝojn kaj lernas la ĝustajn 




procedurojn por sukcesa mamnutrado - almenaŭ en kelkaj landoj. Tamen, 
en multaj landoj, la situacio ankoraŭ ne estas kontentiga. 

Dum tiu unua kunveno en 1956, la sep fondintoj neniam imagis, ke ili 
ĉeestas la naskon de vasta movado. <Ĵri atingis sian pinton en 1979, kiam 
estis preskaŭ 4400 grupoj en 43 landoj (plejparte tamen en Usono). Post tio 
estis ioma malkresko al 3800 grupoj en 1984. Tiu refalo verŝajne Ŝuldigas 
guste al la sukceso de la movado. Nuntempe virino, kiu deziras mamnutri, 
povas ricevi helpon kaj informojn de muitaj fontoj, kaj ne nepre devas 
aliĝi al grupo de LLL. Tiu Ŝajna malsukceso de LLL post 1979 povas do 
esti interpretata kiel signo de gia sukceso. 



En SkE n-roj 11-13 aperis plurparta serio kun la titolo “Patrineco kaj 
profesio: ĉu la kombino eblas?”. Reage al la artikolo de Virge Hallop pri la 
situacio en Estonujo, kiu aperis en n-ro 11, Lembe Laanest aldonis pliajn 
pensojn en privata letero al Anna Brennan. Resume sekvas kelkaj el la 
punktoj el tiu letero. 

Dum la diskuto en Estonujo pri projekto de nova konstitucio, unu el la 
proponoj estis, ke oni havu la eblecon resti hejme pli longe kun 


- 8 - 




malgrandaj infanoj. Por la Ŝtato, tio estas pli ekonomia solvo ol pagi lokojn 
en infanvartejo. Tamen patrinoj volas fari tion nur provizore: ili ne deziras 
tute forlasi sian eksterhejman laboron. 

En Estonujo 54% de la laboristaro (en la plej larĝa senco) estas virinoj. 
Statistiko montris, ke kiam virinoj dum ioma tempo lasas sian salajratan 
laboron, tio preskaŭ ĉiam estas pro familiaj kaŭzoj: nasko (64%), propra 
malsano aŭ malsano de infanoj (10%) kaj troa laborŝarĝo pro granda 
familio (8%). 

Patrinoj havas duoblan Ŝarĝon ne nur fizike sed ankaŭ mense. Ili ne nur 
dediĉas ĉiun liberan minuton al sia familio, sed pensas pri hejmaj 
problemoj ofte ankaŭ dum laboro. Sed por progresi en sia fako, necesas 
fari ĝuste la malon: t.e. okupiĝi pri ĝi ankaŭ dum libera tempo. 

La plejmulto de la medicina personaro estas virinoj. Ĉiuj kuracistoj estas 
regule sendataj al perfektigaj kursoj en Moskvo, Leningrado kaj aliaj ĉefaj 
centroj. Sed virinoj pro familiaj kaŭzoj kutime elektas la malpli longajn 
kursojn (de 1-2 monatoj anstataŭ 4 monatoj), kio malhelpas ilin atingi la 
supron de sia fako. 

Eksterhejma laboro estas grava al la homo ne nur pro financaj kaŭzoj: ĝi 
donas senton de kontentigo, rekono ktp. Mastrumado de hejmo, aliflanke, 
estas tre nekontentiga laboro, kiun oni devas konstante ripeti sen vidi 
evidentajn rezultojn. Gi postulas tre multan tempon, sed estas malalte 
taksata. Tial en Estonujo la plej aktuala problemo ĉiunivele, de la registaro 
ĝis ĉiu aparta familio, estas malpliigo de la hejma laboro. ab 


Amuzis min legi en numero 12 de SkE miajn rimarkojn pri la onta patro, 
kiu planis varti mem sian bebon, por ke la patrino daŭrigu sian profesian 
laboron. 

Mi ne scias, Cu mi prave suspektis, ke li “ne plene komprenas kiom da 
laboro postulas eĉ novnaskito”, sed mi ja ne devis timi, “ke mankos la 
‘am-etoso’ ĉirkaŭ la infano”! Kun plezuro mi raportas, ke la atendita bebo 
estas nun fortika, ĉarma, parolema, amikema kaj evidente feliĉa knabineto, 
preskaŭ trijaraĝa kaj tre-tre amata. 

Sen troo da efikeco, ŝia patro organizis la tagon laŭ la bezonoj de juna 
infano. Dum li ankoraŭ studis li tion faris ĉefe vespere, kiam Ŝi dormis. 

Poste la gepatroj sukcesis tiel organizi sian familian vivon, ke ambafl povas 
labori ekster la hejmo, laŭvice, ne samtempe, kaj Ia filineto ĝuas la 
avantagojn koni ambaŭ gepatrojn egale, kiel prizorgantojn kaj kunulojn. ŝi 
estas pli memstara ol multaj samaguloj, flue parolas kaj memfide kondutas 
inter homoj Ĉu konataj ĉu ne. 

Lastatempe la familio translogiĝis, kaj mi ne dubas, ke la juna Maajke 
same facile kiel la gepatroj orientiĝos en la novaj hejmo kaj socio. 

Audrey Childs-Mee [odri ĉajldz mi ], Nederlando 


Mi dezirus alporti akvon al la muelilo de nia samideano C. Piron, kiu 
skribis en n-ro 12 de SkE pri pronomoj por maldistingi la seksojn; por 
precizigi la viran sekson, li proponas aldonon de speciala nova sufikso -us. 

Mi estas tre interesata pri tiu afero, ĉar ni renkontis similan problemon en 
nia grupo Universala Gefrata Oriento. Jam en la titolo mem de nia asocio 
ni uzas la vorton “Gefrata”, ĉar ĉe ni neniu diferenco devas ekzisti inter la 
membroj de la grupo, kiuj estas aŭ fratoj aŭ fratinoj, ĉar ni precipe 
kuniĝas en universala asocio. 

Kelkaj samideanoj, al kiuj ni proponis labori kun ni, multe protestis 
kontraŭ tiu malkonforma uzo de ge- kaj parolis kontraŭ tiu nebona uzo de 
sufikso jam ekzistanta en la Fundamento kun alia senco, ĉar ge- signifus 
paron aŭ pliajn personojn de ambaŭ seksoj. Ni ne nur en adjektivoj uzas 
tiun sufikson sed ankaŭ en substantivoj; ni ne nur diras “gefratoj” sed 
ankaŭ “gefrato”, kiam ni alparolas iuseksan membron de nia asocio. Ni 
ankaŭ uzas gin en titoloj: gemoSto kaj gevokto, ktp... 

Do, ni tamen konservas tiun nommanieron. Gi plaĉas al ni! 

Ja se vi volas paroli pri ago, kiun vi faras kiel “gepatro” de lernejanoj, vi 
bezonas tian uzon de ge-, aŭ se ne, kiel diri tion? 

Same, kiel pronomon por maldistingi la seksojn, mi proponus anstataŭ “gi” 
uzi novaĵon: “gi”. Kial ne diri: “la sekretario, gi...”? 

La problemon de seksa lingvo ne konis Zamenhof kiam li kreis nian 
lingvon, same kiel li ne konis informatikon. Ĉu ni ne devas krei novajn 
vortojn por nova afero? 

Paul Touron [pol turo’], Francujo 

Antaŭnelonga numero de SkE (n-ro 12) enhavis tre legindan artikolon de 
Claude Piron pri la seksa lingvo-problemo rilate al Esperantaj pronomoj 
kaj sufiksoj. Tiuj, kiuj la kompletajn argumentojn de s-ro Piron volas 
esplori, nature devas legi la artikolon mem, sed por resumi: 

Kion devus oni diri anstataŭ // aŭ Sr, se oni ne volas precizigi sekson? Unu 
propono (antaŭe preferita de Piron) estas la nova senseksa pronomo zi: 
“Kiam mi vidis la personon, zi forkuris”. Piron nun trovas la pronomon zi 
tro “artefarita” por enradikiĝi en Esperanto. Li nun preferas novan 
regulon ol novan vorton: $i estu virina, li neŭtra, kaj (mi citas) “la 
kompatindaj viroj ne ricevis specialan pronomon. Manke de tiu distingo, 
oni uzas pri ili la ĝeneralan pronomon //”. Tiu stranga redifino interne de 
la nuna pronomsistemo devus kontentigi la feministojn, ĉar la 
diskriminaciatoj estus subite la viroj. Cu mi unikas, se mi trovas Ci tiun 
regulon multe pli artefarita ol la novan radikon? (Kiel “pruvon”, ke li 
jam estas senseksa, Piron asertas, ke Dio nomiĝas li en la Biblio kaj ke ĉiuj 
scias, ke Dio ne havas sekson. Sed mi konas multe da feministojn, kiuj 
argumentadas, ke la konvencia juda-kristana dio estas efektive vira kaj eĉ 
patriarkaĉa dio precize ĉar li ade nomiĝas //!). 

Rilate al sufiksoj, Piron klarigas la proponon, ke Esperanto bezonas viran 
sufikson konforman al la virnina /»; el multaj sugestoj, Prion preferas us. 
Tiel instruisto sekse neprecizigata, instruistino specife virina kaj 
instruistuso specife vira. Ĉar multaj Esperantistoj jam kutime diras 
instruisto anstataŭ geinstruisto por aludi al persono eble vira kaj eble 
virina, ĉi tiu solvo Ŝajnas supraĵe tre simpla. Sed kiel Piron klarigas, ĝi 
estas efektive tre malsimpla: ĉu Ŝanĝiĝus ankaŭ la signifo de patro, frato, 
edzo kaj eĉ viro mem? Psikologie, Ĉi tio rilatas al vortoj tre forte ligitaj 
kun la vireco, situacio kiu eble maljustas sed ne ŝanĝiĝos rapide. Piron 
pravas, ke ne nur temas pri aldono al la lingvo, sed subtila kaj fundamenta 
Ŝanĝo de ia lingvo. Ĉu ne suferus la interkompreno dum la Ŝanĝado? 

Anstataŭe proponas Piron kompleksan aron da kompromisoj, similaj al la 
seksaj kompromisoj de diversaj naciaj lingvoj: instruisto estus neŭtra, 
instruistino kaj vira instruisto specifaj; patro, frato kaj aliaj familiovortoj 
restus baze viraj; ktp. Tio ĉi konformas al la nuna kutimo de multaj 
neseksismaj Esperantistoj kaj pro motivoj de malriskemo verŝajne 
preferindas ol la pli radikala radiko us. 

Tamen, mi trovas la proponitan pronomon zi tre inda kaj esperas, ke 
almenaŭ la feministaj eldonaĵoj kiel Sekso ka j Egaleco serioze 
eksperimentos ĝian uzadon. Herbert Ashe [aŝ], Usono 

Rntaŭen kaj... 


PREZIDANTINO EN FRANCUJO 

Plia landa asocio de UEA havas inan 
prezidanton. Unuigo Franca por 
Esperanto, ŝajne la unuan fojon en sia 
multjara ekzisto, elektis al la pinto de la 
acocio virinon: Renee Triolle. La 
funkcio de ĝenerala sekretario, male, 
estas tradicie plenumata de ino: dum la 
lastaj 15 jaroj sinsekve tenis ĝin virinoj 
(J. Vincent, C. Nourmont, R. Triolle 
kaj denove C. Nourmont). 


partopreni edukprogramojn, kaj tio 
kontribuas al iiia malavantaĝa pozicio. 
La ĉefkomisiono por Rifuĝintoj de UN 
strebas, por ke knabinoj ĉeestu la 
lemejojn en tendejoj kaj aliaj centroj. 
Kulturaj baroj ankaŭ malhelpas 
virinojn ricevi kuracadon. 

Virinoj estas en aparta danĝero pro 
seksa mistraktado. Inter 1980 kaj 1985, 
2400 virinoj estis atencitaj de piratoj 
dum ili fuĝis en malgrandaj boatoj sur 
la Suda Ĉina Maro. 1000 virinoj estis 
forrabitaj, kaj malpli ol duono de ili 
estis retrovitaj. Ankaŭ en tendejoj kaj 
ĉe landlimoj estas multaj kazoj de 
seksperforto. 


La virinoj tamen esperas, ke ne pro 
ineco oni elektis ilin, sed pro laboremo 
kaj kompetento! 

RIFUĈINTOJ 

La plimulto da rifugintoj estas virinoj 
kaj infanoj. En multaj situacioj, viraj 
rifuĝintoj ne plu povas plenumi sian 
antaŭan okupon, dum aliflanke la 
virinoj havas multe pli da laboro ol 
normale. Ili ankoraŭ respondecas pri 
Ĉiuj domtaskoj. En regionoj, kie apenaŭ 
pluvas, ili bezonas multe da tempo por 
trovi brulmaterialon kaj porti akvon. 

Pro diversaj kialoj, pli da infanoj 
naskigas en tendejoj ol en tradicia 
medio. La patrinoj, tamen, estas ofte 
tro malsanaj aŭ fizike elĉerpitaj por 
naski sekure, provizi sufiĉe da lakto por 
suĉinfanoj aŭ estri multnombran 
familion. 

En kelkaj regionoj, virinoj ne rajtas 


TEATRO 

Studo pri la teatra publiko en Tallinn, 
Estonujo, montris, ke generale virinoj 
pli ofte vizitas teatron ol viroj (la 
proporcio estas 2:1). Inter multaj 
demandoj estas ĉi tiu: se vi efektive 
volus pli ofte viziti teatron (tion volis 
preskaŭ ĉiuj demanditoj), kiuj estas la 
kaŭzoj, kiuj tion malebligas? Lakaŭzoj: 
infanoj - por virinoj 28%, por viroj nur 
19%; hejmaj laboroj - respektive 25% 
kaj 13%. Post sia eksterhejma laboro 
kaj vesperaj hejmaj taskoj, virinoj estas 
ankaŭ pli lacaj kaj eĉ ne volas en tia 
elĉerpita stato iri en teatron. La trian 
lokon okupis efektive laciĝo por 
virinoj, sed por viroj - aliaj interesoj. 


VIRINOJ KAJ MUZIKO 

Kion virinoj faris por la muziko? La 
plejmulto el ni verŝajne supozus, ke 
virinoj historie ne ludis gravan rolon. 

Tamen, eĉ en la pasinteco, virinoj estis 
multe pli aktivaj muzike ol oni kutime 
memoras. La Komisiono de la EGropaj 
Komunumoj jus eldonis suplementon 
(n-ro 22) al sia regula eldonaĵo Virinoj 
de Eŭropo , kun la titolo “Virinoj kaj 
muziko”. Ĝi enhavas mailongan studon 
pri la kontribuo de virinoj al la muziko 
de Eŭropo. Ĝi komenciĝas per 18-paĝa 
historia enkonduko, kiu montras la 


partoprenon de virinoj en ĉiu kampo de 
la muziko: kiel verkistoj, ludistoj, 
instruistoj, muzikologoj, faristoj de 
instrumentoj, direktoroj de teatroj, 
dirigentoj, eldonistoj, dancistoj, 
kantistoj ktp. Sekvas mallonga biografia 
indekso, kun resumaj detaloj pri la vivo 
de pli ol 80 muzikistinoj, kiuj estis bone 
konataj en sia propra periodo kaj ankaŭ 
grave kontribuis al la historio de la 
muziko. Muzikistinoj estas listigitaj el 
Eŭropo, Usono kaj la Mez-Oriento. 
Laste estas generala bibliografio kaj 
listo de diskoj. 

La suplemento estas senpage ricevebla 
en ĉiuj lingvoj de la eŭropa komunumo 
de Komisiono de la Eŭropaj 
Komunumoj, Rue de la Loi 200, B- 
1049 Bruselo, Belgujo. 


UARLEM GLOBETROTTERS 

La mondfama usona teamo de 
korbopilko, Harlem Globetrotters, 
havas unu virinan membron. Lynette 


Woodard [linet’ ŭudard] aliĝis al la 
teamo en 1985, kiam oni decidis varbi 
ankaŭ inter virinoj. ŝi estis elektita el 18 
virinoj, ĉiuj elstaraj ludistoj. Woodard 
mem jam ludis en la usona olimpia 
teamo en 1980 kaj denove en 1984, 
kiam ŝi estis teamestro. Dum unu jaro 
en 1981, Ŝi ludis por itala teamo, sed tio 
estis streĉa sperto por Ŝi, ĉar ŝi ne 
parolis la italan kaj ŝiaj kunludantoj ne 
parolis la anglan. ŝi ankaŭ dum pluraj 
jaroj ludis por la usona nacia teamo, 
antaŭ ol ahĝi al Harlem Globetrotters. 
Ŝia antaŭa trejnisto (ankaŭ virino) diras, 
ke Woodard ne faras unu aferon 
elstarege, sed faras multaj elstare. 


KOMISIONO POR EGALECO 

Instruistinoj ĉe la universitato de 
Kopenhago starigis komisionon por 
egaleco en 1983. La universitato havas 
25 000 studentojn kaj 3 000 lekciistojn. 

La plejmulto da studentinoj estas en la 
fakoj de teologio kaj humanismaj 
studoj. 46% de studentoj de juro estas 
virinoj, sed nur 26% de la sciencaj 
studentoj. Nur 4% de la lekciistoj estas 
virinoj. La studgrupo pri egaleco 
daŭrigas sian klopodon plibonigi la 
situacion. 

Informojn provizis: Claude Nourmont 

[klod nurnuf], Luksemburgo; Refugees 
junio 85; Lembe Laanest, Estonujo; 
Women of Europe n-ro 42 kaj supl. 22; 
Ms januaro 86. 


.. .malantoŭen 

Pago por virin 


Franfois [frasŭa] Akpa, Benino 


Kiam oni afidas la vorton doto, oni emas pensi pri la pago, kiun la 
familio de la fianĉino pagas al Sia estonta edzo. Sed ekzistas lokoj, 
kie la situacio estas tute inversa: tie la estonta edzo pagas al la 
familio de la virino, kun kiu li deziras edziĝi. Tia situacio estas 
priskribita en la suba artikolo. 

Kiel tia pago influas la situacion de la virino? Je la unua vido, oni 
eble emus rigardi ĝin negative: Ŝajnas kvazaŭ la junulino estas varo, 
kiun Sia estonta edzo “aĉetas” de la gepatroj. Ni notu, tamen, ke por 
la gepatroj tio almenaŭ igas la filinojn tre valora kaj havinda varo. 
Cetere, kiel vi legos en la suba artikolo, la fianĉo devas doni 
valorajojn ankaŭ al la estonta edzino. Male, en landoj kie la gepatroj 
devas pagi doton al la edzo, ili ofte konsideras la filinojn nedezirata 
Sarĝo. 


En la kamparaj lokoj en Benino, ofte amikeco naskiĝas kiam junulo, 
vidante junulinon en la vendejo aŭ en la strato, ĉe la puto aŭ dum longa 
vojaĝo, salutas Sin tutkore. Kutime, salutante Ŝin li diras: “Mia tre estimata 
amikino, kiel vi fartas? Kiel vi nomigas?” 

Poste li diras al ŝi, ke li amas Ŝin tre multe kaj demandas, “Cu estas eble ke 
mi edziĝu kun vi?” Ofte la virino ne konsentas tuj, sed ridetas kaj 
prokrastas la respondon ĝis alia tago. Ili fiksas rendevuon kaj se la du 
homoj havas la saman opinion, ili renkontigas, sed se la junulino ne 
konsentas, Ŝi ne alvenas. 

En tiu ĉi kazo, ŝi alvenas. Dum la konversacio, la junulo trudigas kaj diras 
al Ŝi, ke li edziĝos kun ŝi; tie naskigas tio, kion oni nomas “amo”. Poste 
estas la periodo de rendevuoj. 

Post kelkaj monatoj, la junulo prezentas sin al la estontaj bogepatroj, 
alportante du botelojn da sodabi (populara alkohola trinkaĵo en Benino), 
kaj petas la rajton edzigi kun ilia filino. La estontaj bogepatroj diras, ke ili 
devos paroli kun sia filino kaj ekscii ŝian opinion, antaŭ ol decidi. 

Dum tiu periodo la junulo komencas havi seksajn rilatojn kun la junulino. 
La amikeco daŭras, daŭras, almenaŭ du jarojn aŭ pli. Poste, la junulo diras 
al sia estonta edzino, ke denove li kontaktos ŝiajn gepatrojn pri la aĵoj, 
kiujn li devos donaci antaŭ la edziĝo. La junulino aranĝas por li novan 
daton revidi Ŝiajn gepatrojn. Poste, Ŝia tuta familio kunvenas por paroli pri 
tiu ĉi afero. 



Dum la kunveno, la familio decidas, ke ĝi deziras ricevi de la junulo 
sumon ekvivalentan al 3200 frankoj francaj, kaj ke la junulino mem devas 
ricevi sumon ekvivalentan al 800 francaj frankoj, plus dudek kvar 
mezurojn da faruno el manioko, dudek kvar mezurojn da fazeoloj, grandan 
kvanton da salo, pakojn da sukero, orelringojn, ĉenojn, piedvestojn, 
kalsonojn, koltukojn, ktp. 



La junulo reiras hejmen tute meditema kaj pensema. Li disponas pri du aŭ 
tri monatojn por pagi ĉion. Poste, la estontaj bogepatroj postulas pliajn 
aĵojn: di ŝafojn, ok kokojn kaj kvar kokinojn, grandan kvanton da fiŝoj. 
La estonta bofilo petas ilin iom redukti la pagon, kaj tuj ili respondas, ke 
se li ne konsentas, li povas lasi ilian knabinon. Post kelkaj tagoj, la junulo 
vizitas siajn proprajn gepatrojn, kiuj donas tuj al li grandan palmaron kaj 
parcelojn. Li povas vendi ilin por pagi ia grandan doton. 

Post kelkaj semajnoj la junulo sendas al la estontaj bogepatroj amikojn kaj 
parencojn por transdoni la aĵojn. De kiam ili ricevas ia aĵojn, tre ĝojaj, ili 

anoncas la daton por la eltiro de la junulino. Dum tiu tago la junulo sendas 
alian grupon da personoj por venigi ŝin. Kiam la novedzino iras al la domo 
de sia edzo, lia tuta familio ĉeestas kaj ĝoje festas. 

Tamen post la sendo de Ciuj aĵoj al la bogepatroj, foje okazas, ke la edzo 
malriĉiĝas. Tial la virino povas ankaŭ forlasi lian domon, kvankam li 
elspezis tiom multe. Do, por viroj kiuj loĝas en la kamparo, por havi nur 



unu virinon, necesas elspezi multe da mono. Nur en la urbo Kotonuo estas 
escepto, ĉar tie estas multaj virinoj sen viroj. Sed ĉi tie necesas havi multe 
da mono antaŭ ol esti plejamata kaj karega. 

Aliflanke, troviĝas aliaj homoj kiuj havas ĝis kvin aŭ ses edzinojn. Jen tio, 
kio kaŭzas la altajn dotojn: “La konkursado por la virino”, kompreneble 
per la mono. 



Preskaŭ ĉie en Afriko estas la sama afero. Ekzemple en Nigerio la situacio 
estas pli malbona ol en Benino. Kelkloke en Norda Afriko, estas la 
personinterŝanĝo anstataŭ pagi la grandan doton. En partoj de Azio, la 
viroj ne trovas edzinojn, dum aliloke en la sama Azio la virinoj urĝe serĉas 
edzojn. 

Ĉu viro ne rajtas havi edzinon pro la alta doto? Efektive, pro tio multe da 
viroj vivas nuntempe sen virinoj. Ni rekonu en la nomo de la tuta homaro 
ke la virino estas ĉiam necesa por la viro Cie. Sen la virino, nenio estas ebla 
kaj la vivo de la viro dependas de tiu de la virino. 

Augsburg — 1 a 70a UK 
Aŭgusto 1985 


K. u nvcuoj por virin oj 


Sally Phillips [sa// filips ] 
Britujo 

Ni postulos pli grandan ĉambron venontjare por la kunvenoj pri virina 
agado. En tiu plenŝtopita Cambro estis apenaŭ eble eĉ spiri! Tio tamen ne 
malhelpis al diskutado kaj Ŝprucado de ideoj kaj planoj. 

Post la generala kunveno estis seminario pri publika parolado, kun 
bonegaj, klaraj, helpemaj prezentoj de Belka Beleva, Mŭrtha Andreasson 
kaj Anna Brennan. Estis malfacile konvinki la aŭskultemulojn, ke la 
seminario celas nur partoprenantojn. Eble la timemuloj devus havi 
permeson resti dum la prelego kaj foriri antaŭ la ĝenerala partoprenado. 

Ĉiuj seminarianoj havis la eblecon (kaj devon) pretigi kaj prezenti 
paroladeton laŭ la konsiloj ĵus donitaj. Tiu ekzercado estis tre sukcesa kaj 
Ciuj prelegetoj estis aŭskultindaj. Krome estis interese noti, ĉu la konsiloj 
estis adoptitaj. Post taksado de ĉiu prelegeto, ĉiu devis fari duan provon. 
Ni estis tre kontentaj pro la seminario, kaj ĉiuj deziris ripeti ĝin en alia 
kongreso. 

Kiel varbi malpli spertajn virinojn, tamen? Dum la sinprezentoj, oni 
malkaŝis tiom da talentoj kaj tiom da interesaj laboroj faritaj de la virinoj, 
ke mi sentis mankon de vendistoj, fabrik-laboristoj, senlaboruloj ktp. 

Ni havas forton. Ni devas ampleksiĝi por esti pli valora grupo. 


Maltrankvila vojo 


Vera Simeonova, Bulgarujo 

Unu el la pioniroj de la korĥirurgio en Bulgario, ŝi kontribuis multe por 
tiu malfacila sfero de la medicino. Komencinte kiel help-kuracistino, Lada 
Marinova paŝis la enhavoriĉan vojon de la kuracisto, de la sciencisto. ŝi 
faris multnombrajn malsimplajn operaciojn kaj helpis al multaj homoj kun 
malsanaj koroj. Ŝiaj sciencaj referaĵoj estis pli ol 45. ŝi partoprenis 

diversajn konferencojn, simpoziojn, kongresojn - en Bnlgario kaj 
eksterlande. 

Antaŭnelonge mi demandis Sin: “Se vi devus denove elekti vojon en la 
vivo, kien vi ekmarŝus?”. Cu ja estis konvena tiu demando! Ju pli altajn 
suprojn atingas la homo, des pli senlimaj horizontoj malkovriĝas antaŭ li. 
ŝi pensas, ke Ŝi ankoraŭ ne donis sufiĉe por ia homoj. 

D-ino Marinova rememoras: "... Estis leciono pri literaturo. La lernantino 
finis sian referajon tiamaniere: Emancipita kaj egalrajta ne estas nur la 
virino, kiu vestas sin moderne kaj tenas cigaredon en la mano, sed la 
virino, kiu ne timas eniri la plej malfacilan sferon de la vivo, kie ŝi 
kontribuos helpon al la socio”. 

Okcidente malaperis la flamoj de la Dua Mondmilito. La juna kuracistino 
estis volontulino en la Liberiga Armeo. ŝia batalbapto komenciĝis ĝuste en 



la Unua Ĥirurgia Hospitalo. Alvenis Ia severe vunditaj homoj - difektitaj, 
kriplitaj. ŝi devis restarigi, returni ilin al la vivo. La vunditaj batalantoj 
ekamis la junan helpantinon. Ili admiris la rideton de ŝiaj bluaj okuloj, 
samtempe severaj kaj teneraj. 

Poste la memoro kondukas Sin al la vilaĝo, kie ŝi estis regiona kuracistino. 
Tio estis en la pasinteco - Ŝi renkontis antaŭjuĝojn, postrestintajn ideojn. 

Sed Ŝi devis venki la malfacilaĵojn kaj gajrii la amon kaj estimon de la 
homoj. 

Post jaroj la kandidato de la medicinaj sciencoj reiras al siaj unuaj paŝoj 
por regajni obstinon, volon kaj moralecon. Estas konate, ke la homoj 
hardiĝas en malfeliĉo kaj elprovado. 

Nun la ĉiutaga vivo de d-ino Marinova estas riĉa, plena je multaj agadoj: 
operaciado, instruado al studentoj-medicinistoj, okupo pri sociala laboro 
k.a. ŝi senĉese legas, perfektiĝas, ĉar ŝi scias, ke por atingi ion grandegan 
en la koro-sangodukta ĥirurgio, necesas multaj scioj kaj praktika sperto. 

Tia estas ŝia vivo - maltrankvila kaj dediĉita al la homoj. 


INJe- 


Hom o k aj maŝino 
Capitro: Ino kaj maŝino 


Claude Nourmont [klod nurmo'], Luksemburgo 

- Bonan tagon. Ci tie la franca Ambasadejo. 

- Bonan tagon. Bonvolu min konekti kun S-ino Ipsilono. 

- Bedaŭrinde Si ne ĉeestas. 

- Nu, mi klarigu la aferon: mi ricevis poŝtkarton, ke mi telefonu al la 
Ambasadejo pri afero, kiu koncernas min - kun mencio, ke mi kontaktu 
tiun oficistinon. 

- Nu. pri kio temas? 

- Mi fakte ne scias. Cetere mi ricevis la karton je la nomo moon, kaj mi 
ne nomigas moon, mi nomigas nourmont. 

- Do, verSajne temas pri tio! Mi prenos la dosieron. [Post iom da tempo:] Vi 
ne estas registrita por balotoj en Francio. 

- Tamen mi jes havas la legitimilon por voĉdoni ĉe la komunumaj kaj 
lokaj balotoj en Aix-en-Provence! 

- Sed laŭ la komputilo vi ne estas registrita. 

- Tamen mi jes voĉdonas en Francio, sed mia nomo estas nourmont, ne 
moon, kaj tio estas tute laŭleĝa. La Ministerio pri Virinaj Aferoj eĉ eldonis 
tutan libreton pri la rajtoj de la virinoj - kiu ĝuste estas disdonata ĉe la 
Ambasadejo - kaj kiu interalie mencias la absolutan rajton de la virino 

konservi 1a propran denaskan nomon post edziniĝo. 

- Sed la komputilo aŭtomate serĉas la nomon moon, kaj ĝi ne Ĉeestas. Do 
vi ne povas esti registrita. 

- Sed estas mia rajto uzi mian propran originan nomon. Mi neniel devas 
preni la nomon de mia edzo, tio en Francio estas nur kutimo, ne devigo. 

- Certe, sed la komputilo estas programita tiel, ke ĝi serĉas la nomon 
moon, la nomon de via edzo. 

- Sed, komprenu, ke ne mi devas adaptiĝi al la komputilo - sed oni devas 
aliel programi la komputilon! Ne mi devas submetiĝi al la komputilo, sed gi 
devas submetiĝi al la leĝoj kaj al la rajtoj de la civitanoj! 

Post ankoraŭ iomege da klarigoj, la alparolato fine konsentis, ke nu, certe 
eblus aliel programi la komputilon. Intertempe mi ricevis neniun 
korespondajon de la ambasadejo, nek je unu nomo, nek je la alia - sed jes 
el Francio la novan legitimilon por voĉdoni - sub mia propra origina 
nomo... 


Feminismo en 1908 


“Esperanto! Feminismo! du sensencaĵoj - kiel iuj pensas - du ideoj 
abstraktaj, neelpensenblaj; du idealoj de varmegaj pensorganoj, de 
nervmalsanaj cerboj, de poetaj fantazioj!” 

Tio estis la verva komenco de artikolo en Roma esperantisto, verkita de 
Giacinta [ĝaĉinta] Fabbri en julio 1908. ŝi certigas la legantojn, ke malgraŭ 
la misopinioj de kontraŭuloj, Esperanto kaj feminismo “montras du 
grandajn sociajn ideojn, nuntempe senkvietigantajn la homaron kaj 
disvastiĝantajn tra la tuta mondo”. 

Kopio de tiu artikolo estis sendita al SkE de Michela [mikela] Lipari. Kiel 
la supraj eltiraĵoj montras, la stilo estas sufiĉe peza laŭ nuntempaj 
kutimoj, do mi mallonge resumas la enhavon prefere ol represi la tuton. 

La verkinto verŝajne ne estis en la avangardo de la tiutempa virina 
movado, Car Si klarigas, ke ŝi malaprobas la feminismon “se oni volas ke ĝi 
enhavu ian revolucian senton, ian libervolan cedon de niaj devoj kaj de 
niaj proprajoj”. ŝi ne volis cedi "la sanktajn gojojn de la familio”, nek 
“egaliĝi al la viroj kaj uzurpi iliajn rajtojn”. 

Por Si la feminismo signifas “la edukadon de la virina animo, starantan sur 
firmaj bazoj religiaj kaj civilaj, kaj sur la kono de la moderna evolucio”. 

ŝi demandas, “Cu ne estas Ia virino tiu, kiu devas eduki la homaron? Kaj 
la estonto de la nacioj ĉu ne estas en la manoj de 1’virino? Kiaj estos la 
filoj de virinoj senreligiaj, malkleraj, senbonmoraj, senkonsciaj?”. 

Do, Fabbri certe ne aprobis por virinoj iun ajn paŝon el la tradicia rolo de 
patrino. Por ŝi la feminismo ŝajne limiĝis al pledo por eduko, kvankam laŭ 
ŝia priskribo, Ŝi interesiĝis pli pri morala ol pri intelekta eduko. Unu ero el 
tiu edukprogramo, cetere, devas esti Esperanto, supozeble por ke virinoj 
povu transdoni ĝiajn valorojn al siaj gefiloj. 



Fabbri ankaŭ asertas, ke laŭ Ŝi feminismo signifas “la forigon de tiuj 
malvastegaj ideoj, de tiuj fatalaj antaŭjuĝoj, kiuj malsuprenigis Ŝian 
indecon [de la virino] kaj aŭtomatigis Ŝin”, sed bedaŭrinde Ŝi ne pli 
evoluigas tiun argumenton. 

Kiel feminismo, Esperanto ne celas “renverson kaj revolucion”. Fabbri 
komparas ĝian konsolan rolon kun tiu de la patrino: “[la homo], estante en 
fremda lando aŭ inter diversnaciaj personoj, kiam li sentas sin tute sola kaj 
ne scias per kiu li povos sin komprenigi, li sin turnas al la verda stelo 
esperanta, kaj de ĝi ricevas helpon kaj konsolon”. 

Kaj do, konkludas Fabbri, se feminismo kaj Esperanto atingos siajn 
celojn, “la tutmonda paco estos certigita, kaj ni havos plenan rajton ekkrii 
kun grandega kaj sincera kontentiĝo: vivu feminismo! vivu esperanto!”. 

ab 

Vikto - la “lingvo” kun uj, iroj kaj inoj... 


Bernard Golden, Hungarujo 

En Sekso kaj Egaleco (1982, n-ro 10, pĝ 18-24) troviĝas labirinta pritrakto 
de lingva diskriminacio en Esperanto. ĉar neniu el la proponitaj solvoj 
estas centprocente kontentiga, oni emas konkludi, ke vere ne estas solvo. 
Lingva diskriminacio estas enkonstruita en planlingvoj pro historiaj kialoj, 
kaj nur ege drasta ago povas devigi uzantojn de Esperanto pensi kaj paroli 
en nova kadro de substantiva kaj pronoma seks-egaleco. Sed ĉiu elpaŝo en 
tiu direkto estas tre danĝera, ĉar gi kondukos el Esperantujo al Reformujo. 
Pri tio la plejmulto da esperantistoj preferas lasi sian lingvon netuŝita, 
Fundamente pura. 

Malgraŭ tio, de tempo al tempo aperas sur la horizonto de Esperantujo 
aŭdaculo, kiu defias konservemajn tradiciojn kaj lanĉas lingvo-projekton, 
kies celo estas plibonigi Esperanton. Unu el la plej freŝdataj tiaj projektoj 
(sed certe ne la plej lasta) estas Vikto, kies aŭtoro estas Vilmos Bŭsz el 
Hungario. 

Vikto ne estas ordinara esperantido: unu el giaj elstaraj kvalitoj estas provo 
forigi seksan diskriminacion per enkonduko de nova (envere tre malnova) 
sufikso, -/>, por indiki masklojn. Zamenhof en la pasinta jarcento okupiĝis 
pri ĝuste tiu sufikso, kiu devenas de la latina vorto vir “viro” senigita je la 
komenca v; sed post iom da pripensado, li opiniis ĝin netaŭga. Apud la 
seksaj sufiksoj -ir kaj -in en Vikto estas ankaŭ -u, la komunseksa sufikso. 
Jen ekzemplo: 

idu “fil(in)o”; idir “filo”; idin “filino”. 

La radiko id- havas la signifon “fil-” en Esperanto. Vikto ne havas 
apartan markilon por substantivoj, kiuj povas finiĝi per konsonantoj. La 
sufikso -u plej verŝajne venas de “-ul” en Esperanto. 

Ankaŭ adjektiva radiko estas pluformebla sammaniere: 

junu “junul(in)o”; junir “junulo”; junin “junulino”; junuj 
“gejunuloj”. 

Car la pluralo de junu enhavas la nocion de ambaŭ seksoj, aparta prefikso 
kiel “ge-” ne estas bezonata. 

Originalaĵo en Vikto estas la maniero formi vortojn por “sinjoro” kaj 
“sinjorino”: su “sinjor(in)o”; sir “sinjoro”; sin “sinjorino”. 

Estas evidente, ke la deirpunkto estas la angla sir, vokativo uzata por 

alparoli masklojn. Tuthazarde gi enhavas la duliteron ir, kiun la aŭtoro de 
Vikto rigardas identa kun la maskla sufikso -ir. Li do anstataŭigas gin per 
~in por ricevi la vorton por “sinjorino”. Sekve de tio, la radiko fariĝas 
unulitera, s-! La pluralo de su, suj, signifas “gesinjoroj”. 

Ankoraŭ unu ekzemplo de la mallongigita radiko estas on-, la ekvivalento 
de “onkl-” en Esperanto. 

onir “onklo”; onin “onklino”. 

La formo onu ne aperas en la magraj vortlistoj ĝis nun publikigitaj, sed ĝi 
apartenas al la serio kaj gia signifo estas evidenta: “onkl(in)o”. 

La laŭdinda reguleco ilustrita en la ĉi-supraj ekzemploj ne karakterizas la 
tutan leksikon de Vikto. Antaŭ ol pritrakti neregulaĵojn, ankoraŭ du 
ekzemploj montras la utilon de la komunseksa substantivo: 
gamu “edz(in)o”; gamir "edzo”; gamin “edzino”. 
gamendu “fianĉ(in)o”; gamendir “fianĉo"; gamendin “fianĉino”. 

Vikto ne estas tute regula aŭ konsekvenca, ĉar ne Ciuj substantivoj 
rilatantaj al homoj apartenas al la trisufiksa sistemo. Jen la esceptoj: 

hum “homo”; vir “viro”; gin “virino”. 

La vorto gin devenas de la helena gyni “virino”, kaj tute hazarde ankaŭ 
tiu etnolingva radiko enhavas duliteron, kiu identas kun sufikso en Vikto, 
kaj kies signifo konvenas. Virgin aperas en la vortlisto kaj oni emas 
demandi, kiel Bŭsz analizas gin. Cu li ekstraktas la duliteron -in por povi 
formi la serion virgu - virgir - virginl 

parent “patr(in)o”; pater “patro”; mater “patrino”. 
papu “patro”; mamu “patrino”. 
paty “paĉjo”; maty “panjo”. 

Influite de la naturalisma skolo de planlingvistiko, BOsz uzas apartajn 
radikojn por la maskla kaj femala parent , tre utila vorto, kiu venas el la 
angla. Klarigebla estas ankaŭ la u en papu kaj mamu. Tie Ci ĝi ne funkcias 
kiel komunseksa sufikso, sed havas la signifon de “ulo” en Esperanto. La 
radikoj pap kaj mam indikas la sekson. 

frater “anima frato”; soror “anima fratino”. 
puer “knabo”; muell “knabino”. 
mulier “virino”, “edzino”. 

La paro puer/muell bezonas klarigon. Puer devenas de la latina samforma 
kaj samsignifa puer. “Knabino” en latino estas puella, kiu estas kunmetaĵo 
de puer kaj -la, la diminutiva sufikso. Bŭsz prenis tiun vorton, senigis ĝin 
je la p kaj donis al ĝi la m troveblan en inseksaj vortoj kiel mater kaj 

mulier. Cu tio signifas, ke m povas evolui en Vikto kiel speco de femala 
sufikso? Cu povas esti, ke eĉ en skemismaj planlingvoj kiel Vikto kaj 
Esperanto, oni tre sentas la bezonon de aparta radiko por kelkaj 
substantivoj signifantaj masklajn kaj femalajn homojn? 

• f 

Tio estas la argumento de la naturalisma skolo, kiu eĉ ne toleras parojn kiel 
“bovo/bovino”, ĉar en etnaj lingvoj du malsamaj radikoj estas uzataj. 
Bestnomoj troveblaj en la vortlistoj de Vikto estas jenaj: 
zo “besto”; kenguruh “kanguruo”; ornith “birdo”; 
emuh “emuo”; kolibrih “kolibro”; gnuh “gnuo”. 

Neniu ekzemplo montras, ĉu ili povas ricevi la masklan kaj femalan 
sufiksojn. Nu, kiu interesiĝas pri la sekso de kenguruhl Plej verŝajne nur 
alia kenguruh... 

Estas ankaŭ vortoj signifantaj homojn, kiuj ne havas genrajn sufiksojn. 
Eunuch “eŭnuko” laŭ difino estas maskla, same kiel mulier, mater kaj gin 
estas inseksaj. A1 la sekvaj substantivoj mankas la u-sufikso indikanta 
komunan sekson: 

baeby “bebo”; theus “dio”; infant “infano”; i 

pojet “poeto”; minister “ministro”; soldat “soldato”; 
duktor “gvidanto”; auktor “aŭtoro”; militoer “militisto”; 
policoer “policisto”; nautoer “maristo”; missionoer “misiisto”. 

Tri vortoj kun la komunseksa sufikso -u prezentas problemon: damu 
“damo”, same kiel mamu “patrino”, estas femala, dum papu estas laŭ 
difino maskla. 

Analizo de la pronomsistemo de Vikto montras, ke ĝi ne estas konsekvenca 
rilate la forigon de skesa diskriminacio en internacia lingvo: 

Singularo Pluralo 

my “mi” ny “ni” 

ty “vi” vy “vi” \ 

ry “li”, sy “Ŝi”, ly “ĝi” jy “ili” 

Rimarku, ke ne ekzistas komunseksa pronomo de la tria persono, kiu 
respondas al substantivoj kiel gamu kaj hom. Ne estas indiko, ke ly povas 
funkcii tiucele. Rimarku ankaŭ, ke la triapersona maskla pronomo estas ry, 
kiu tre similas al “ri”, unu el la proponoj por la komunseksa pronomo en 
Esperanto. 

Eble tiu Ci prezentado de la genraj sufiksoj de Vikto pensigos legintojn de 
la citita artikolo en Sekso kaj Egaleco, por ke ili decidu, Ĉu estas 
preferinde serĉi solvon ene de Esperanto mem aŭ ĉu ne estas alia eliro ol 
drasta reformo de parto de la lingvo mem kun aldono de novaj leksikaj 
elementoj. 

